stanford-oval/wikipedia huggingface dataset:
Lojer
Rakennemuutos

Lojer -konsernissa toteutettiin rakennemuutos vuonna 2013. Tytäryhtiöt Rainer Rajala Oy, Temelex Oy ja Lojer Works Oy sulautuivat Lojer Oy:öön, joka sitten jakaantui uudeksi Lojer Oy:ksi ja Nira Pumps Oy:ksi. Jakaantumisessa kaikki terveydenhuollon liiketoiminta jäi Lojeriin, ja pumppuliiketoiminta siirtyi Nira Pumps Oy:lle. Vuonna 2015 Lojer perusti Venäjälle uuden tytäryhtiön OOO Lojer Medical, ja osti norjalaisen Fysiopartner As:n. Samalla Lojerista kasvoi pohjoismaiden suurin fysioterapian laitteiden ja tarvikkeiden jakelija.
Vuonna 2017 Lojer Oy osti Teoteam Oy:ltä Medical Service -huoltoliiketoiminnan ja vuonna 2018 yhtiö osti ruotsalaisen Hegu Svenska Ab:n, jonka myötä Lojerista tuli Pohjoismaiden suurin akupunktioneulojen jakelija.
Vienti vetää, veturina Venäjä

Lojerin idänkauppa lähti kunnolla käyntiin, kun Venäjälle perustettiin edustusto vuonna 2009. Samalla tuotetarjontaa muutettiin vastaamaan Venäjän markkinoita ja tarpeita. Viidessä vuodessa liikevaihto Venäjällä viisinkertaistui, ja Venäjä kasvoi yrityksen suurimmaksi vientimarkkinaksi.  Vuonna 2015 Venäjälle perustettiin oma osakeyhtiö.
Merkittäviä sopimuksia olivat muun muassa sähköisten sairaalakalusteiden toimittaminen kuuteen Moskovan kaupungin sairaalaan, Pietarissa sijaitsevan Russian Finnish Clinic Scandinavia -yksityissairaalan kalustaminen sekä sänkyjen ja muiden sairaalatarvikkeiden toimittaminen Venäjän federaation presidentin hallinnolliseen keskussairaalaan eli niin kutsutulle Kremlin klinikalle. Sotšin olympialaisten alla Venäjän olympiajoukkue sai käyttöönsä Lojerin FX-hierontapöytiä, jotka sijoitettiin linja-autoihin rakennettuihin liikkuviin hyvinvointikeskuksiin.
Lojerin tuotteiden vienti jatkui eri puolilla maailmaa. Vuonna 2012 Ruotsiin Örebron sairaalaan vietiin leikkauspöytiä ja vuonna 2016 voitetun kansainvälisen kilpailutuksen ansiosta Tukholman uuteen Karoliiniseen sairaalaan sänkyjä.  Kaukaisimpia vientikohteita ovat esimerkiksi Chile, Saudi-Arabia, Etelä-Korea, Chile, Etelä-Afrikka, Peru, Taiwan, Thaimaa sekä Trinidad ja Tobago. Indonesiaan Lojer toimitti 70 leikkauspöytää ja niihin kuuluvia lisävarusteita vuonna 2016.
Fysioterapian nousu

Yrityskauppojen myötä Lojerista on tullut Pohjoismaiden suurin fysioterapialaitteiden ja -tarvikkeiden toimittaja. Vuonna 2015 konserni osti norjalaisen Fysiopartner AS:n koko osakekannan. Fysiopartner on Norjan johtava fysioterapia- ja kuntosalilaitteiden jälleenmyyjä. Kaupan myötä saatiin myyntiorganisaatio ja verkkokauppa myös Norjaan.
Vuonna 2018 konserni osti Hegu Svenska Ab:n, joka on Pohjoismaiden suurin akupunktioneulojen valmistuttaja ja jakelija. Yrityksen tuotevalikoimaan kuuluvat myös kinesioteipit. Lojerin valikoimiin kuuluu omien tuotteiden lisäksi fysioterapiatuotteita muilta valmistajilta. Esimerkiksi NASA:n patentoimaan teknologiaan perustuva painokevennetty AlterG-juoksumatto tuli Suomen ja Ruotsin markkinoille Lojerin kautta vuonna 2014.
Tuotekehityksen huipulla

Lojerissa tuotteita kehitetään turvallisuus- ja käytettävyysnäkökulmasta, ja kehitystyötä tehdään yhteistyössä hoitoalan ammattilaisten kanssa. Tästä hyvänä esimerkkinä toimii vuonna 2008 lanseerattu Lojer Scandia -leikkauspöytä, joka sai ilmestyessään alan ammattilaisilta paljon kiitosta muun muassa muotoilun, käytettävyyden ja teknisten ominaisuuksien ansiosta. Vuonna 2011 lanseerattu Lojer Capre -hoitopöytä pääsi mukaan suomalaisen nykymuotoilun vuosikatsaukseen, Finnish Design Yearbookiin.
Lojerin Manuthera-hoitopöydän prototyyppi valmistettiin jo vuonna 1992. Vuoden 2016 alussa lanseerattiin Manuthera 242, joka on tarkoitettu kaikkein vaativimpiin terapeutin suorittamiin tutkimuksiin ja hoitotoimiin. Siinä on lukuisia ominaisuuksia, kuten laaja korkeussäätöalue, makuutason laaja kallistus sekä kaikkiin suuntiin taipuva liike rintarangan alueella. Kansainvälisesti patentoitu Manuthera sai vuonna 2017 Fennia Prize -tunnustuksen sekä immateriaalioikeuksien suojaamisesta, että innovatiivisesta tuotemuotoilusta ja edistyksellisestä teknisestä suunnittelusta.
Vuonna 2011 Lojer alkoi nousta kansainvälisesti merkittäväksi kenttäleikkauspöytien toimittajaksi, kun se toimitti mittavan erän pöytiä Suomen puolutusvoimille ja sai päänavauksen NATO-organisaatioiden suuntaan.  Lojerin kenttäleikkauspöytiä oli aikaisemmin toimitettu jo muun muassa Ruotsiin, Viroon, Australiaan ja Singaporeen. Suomen Punaisen Ristin kautta Lojerin kenttäleikkauspöytiä on ollut käytössä maailmalla katastrofialueilla jo pitkään, muun muassa Intiassa sekä Haitin ja Pakistanin maanjäristysalueilla. Vuonna 2013 markkinoille tuotu hydraulinen 310H-leikkauspöytä kehitettiin yhteistyössä Suomen Punaisen Ristin kanssa.
Päiväkirurgiaan kehitetyt heräämö- tai toipumistuolit saivat alkunsa asiakkaan tarpeesta. Mittava tuotekehitystyö synnytti modulaarisen potilastuolin, joka voidaan räätälöidä vastaamaan potilaiden yksilöllisiä tarpeita erilaisissa hoitotilanteissa. Tuotekehityksessä mietittiin eri käyttäjäryhmiä, haastateltiin kirurgeja, hoitajia ja potilaita ja havainnoitiin tuotteen käyttöä todellisissa käyttöympäristöissä.
Lojerin sairaalasänkyjä on kehitetty jatkuvasti tiiviissä yhteistyössä hoitohenkilöstön kanssa. Uusissa sairaalasängyissä on joustavammat korkeudensäätömahdollisuudet ja suuremmat nostokapasiteetit, ja ne huomioivat paremmin painavat tai muuten tilaa tarvitsevat potilaat.
Antimikrobisuuden esiinmarssi

Vuodesta 2016 asti Lojer on ollut mukana HygTech Alliancessa, suomalaisten yritysten yhteenliittymässä, joka on kehittänyt maailman ensimmäisen hygieenisen tuotekokonaisuuden kosketusperäisten infektioiden torjumiseen.  Lojer keskittyy antimikrobisissa tuotteissaan kriittisiin kosketuspintoihin. Niissä perinteiset pintamateriaalit korvataan materiaaleilla, jotka estävät aktiivisesti bakteerien leviämistä. Lisäksi tuotteisiin lisätään kosketusvapaita ratkaisuja.
Meilahteen vuonna 2018 avattuun Uuteen lastensairaalaan Lojer toimitti 80 antimikrobista tutkimuspöytää.  Niiden pinnat on maalattu mikrobien kasvua ehkäisevällä maalilla, verhoilussa on käytetty hopeaionikäsittelyä ja lisävarusteissa antimikrobista kuparia tai maalattuja pintoja. Lastensairaalan pikkupotilaille sopivat tutkimuspöydät ovat markkinoiden matalimmat.
Palveluliiketoiminta uusi tukijalka

Lojer on kehittänyt kalusteiden ja tarvikkeiden rinnalle myös kokonaisvaltaisia huolto- ja ylläpitopalveluja sekä laiterekisteriä. Lojer osti vuonna 2018 Teoteam Oy:n sairaalakalusteiden huoltoon erikoistuneen yksikön.
Toimiva vuodepaikka -palvelu lanseerattiin vuonna 2013. Palvelussa asiakasorganisaatio ei itse omista sänkyjä, vaan vuokraa ne Lojerilta. Sänkyjen lisäksi asiakas saa palveluna patjat, huollot, korjaukset varaosineen ja sänkyjen vaihdot. Vuokrasänkyjä voi käyttää myös kotihoidossa.
Laki velvoittaa alan toimijoita ylläpitämään luetteloa hallinnassaan olevista terveydenhuollon laitteista ja tarvikkeista. Vuonna 2017 markkinoille tuodun Lojerin Easy Care -laiterekisterin avulla terveydenhuollon yritykset voivat ylläpitää reaaliaikaista rekisteriä, jolloin kaikki laitteisiin ja niiden ylläpitoon liittyvä tieto löytyy samasta paikasta.
Merivaaran ostaminen

Vuonna 2019 Lojer Oy osti Merivaara Oy:n sairaalakaluste -liiketoiminnan. Ostetun liiketoiminnan liikevaihto oli noin 9 miljoonaa euroa. Kaupassa Lojerille siirtyi Merivaaran sairaalasänkyjen liiketoiminta Suomessa, Ruotsissa ja Norjassa. Lisäksi Lojer sai haltuunsa IPR-salkun sekä lukuisia tuoterekisteröintejä ympäri maailmaa. Merivaara-konsernista siirtyi 28 työntekijää Lojerin palvelukseen Suomessa ja Norjassa. Sairaalasänkyjen valmistus jatkui entisellään Lahdessa, jossa Lojerilla oli toimintaa jo aikaisemminkin.
Vuonna 2022 Lojer Oy osti Merivaara Oy:n koko osakekannan. Yrityskaupassa Lojerille siirtyi koko Merivaaran leikkaussalituotteiden liiketoiminta eli leikkauspöydät, leikkaussalivalaisimet, saliohjaus- sekä AV-järjestelmät ja kattokeskukset. Myyjinä olivat pääomistajan Intera Partnersin rahasto sekä pienosakkaat. Kaupan myötä Lojer -konsernin liikevaihto kasvaa yli 60 miljoonaan euroon.
Historiansa aikana Lojer on toimittanut tuotteita 115 maahan, ja vuonna 2020 Presidentti Sauli Niinistö palkitsi Lojer Oy:n kasvuyrityksenä Tasavallan presidentin kansainvälistymispalkinnolla.
Aiheesta muualla

Lojer -konsernin kotisivut
Merivaara -konsernin kotisivut
Komppanian neropatit

| Komppanian neropatit |
| --- | --- |
 Elokuvan juliste.
Ohjaaja:  Matti Oravisto
Käsikirjoittaja:  Topias
Perustuu:  Topiaksen näytelmään Neropatti (1938) / Lahden Teatteri 16.4.1939.
Tuottaja:  T. J. Särkkä
Säveltäjä:  Toivo Kärki
Kuvaaja:  Kalle Peronkoski Sulo Tammilehto
Leikkaaja:  Armas Vallasvuo
Lavastaja:  Aarre Koivisto
Pääosat:  Elna Hellman Pentti Viljanen Sakari Halonen Rauha Rentola
Valmistustiedot
Valmistusmaa:  Suomi
Tuotantoyhtiö:  Suomen Filmiteollisuus SF Oy
Ensi-ilta:  1952
Kesto:  67 min
Alkuperäiskieli:  suomi
Aiheesta muualla
IMDb
Elonet
Infobox OKNimi-testi OK: 
Komppanian neropatit on Matti Oraviston ohjaama sotilasfarssi vuodelta 1952. Se perustuu nimimerkki Topiaksen musiikkinäytelmään Neropatti (1938). Elokuvan juoni kehkeytyy varusmiesten lemmenhuolien ympärille.
Näyttelijät

| 0 | 1 | 2 |
| --- | --- | --- |
|  Elna Hellman  | … |  Agatha Ek   |
|  Pentti Viljanen  | … |  korpraali Kalle Konstila   |
|  Sakari Halonen  | … |  alokas Tossavainen   |
|  Rauha Rentola  | … |  Maiju   |
|  Eero Roine  | … |  Joonas, luutnantin isä   |
|  Elsa Turakainen  | … |  everstinna   |
|  Mai-Brit Heljo  | … |  Veera, everstin tytär   |
|  Veikko Uusimäki  | … |  kapteeni Otto Kulma   |
|  Anna-Maija Yrjölä  | … |  Emma   |
|  Rolf Labbart  | … |  Pekka, luutnantti   |
|  Uuno Montonen  | … |  Robert, eversti   |
|  Artturi Laakso  | … |  lääkintämajuri   |
|  Hannes Veivo  | … |  kersantti   |
|  Rauni Luoma  | … |  Maijun edellinen emäntä   |
|  Pentti Irjala  | … |  vääpeli   |
|  Heikki Kalliokoski  | … |  tullimies   |
|  Kauko Kokkonen  | … |  kapteeni   |
|  Pentti Siimes  | … |  alikersantti   |
Tuotanto

Matti Oravisto on tunnetumpi näyttelijänä ja oli ennen tätä esikoisohjaustaan tehnyt useita elokuvarooleja. Elokuvan musiikkikappaleet ovat Toivo Kärjen ja Reino Helismaan käsialaa.
Pentti Siimeksen nimeä ei ole alkutesteissä, mutta hänellä on elokuvassa ensimmäinen puheroolinsa päivystävänä alikersanttina.
Vastaanotto

Kritiikeissä elokuvaa on pidetty juonettomana ja kankeana sekä sisällöltään vanhentuneena..
Aiheesta muualla

Komppanian neropatit Elonet.
Luettelo Etelä-Korean kansallispuistoista

Etelä-Korean kansallispuistot jaotellaan vuoristoalueen, meren ja rannikon sekä historiallisiin kansallispuistoihin.
Maassa on kaikkiaan 22 kansallispuistoa.
Vuoristoalueen kansallispuistot (17 kpl)
Meren ja rannikon kansallispuistot (4 kpl)
Historiallinen kansallispuisto (1 kpl)
| Nimi (suomeksi, hangul, hanja) | Kuva | Sijainti | Perustettu | Pinta-ala | Tyyppi |
| --- | --- | --- | --- | --- | --- |
| Bukhansan 북한산국립공원  北漢山國立公園 |  | Soul, Gyeonggi | 1983 | 7007800000000000000♠80 km2 (31 sq mi) | Vuoristo |
| Byeonsan-bando 변산반도국립공원 邊山半島國立公園 |  | Jeollabuk-do | 1988 | 7008155000000000000♠155 km2 (60 sq mi) | Meri ja rannikko |
| Chiaksan 치악산국립공원 雉岳山國立公園 |  | Gangwon-do | 1984 | 7008182000000000000♠182 km2 (70 sq mi) | Vuoristo |
| Dadohaehaesang 다도해해상국립공원 多島海海上國立公園 |  | Jeollanam-do | 1981 | 7009232500000000000♠2 325 km2 (898 sq mi) | Meri ja rannikko |
| Deogyusan 덕유산국립공원 德裕山國立公園 |  | Jeollabuk-do, Gyeongsangnam-do | 1975 | 7008232000000000000♠232 km2 (90 sq mi) | Vuoristo |
| Gayasan 가야산국립공원 伽倻山國立公園 |  | Gyeongsangnam-do, Gyeongsangbuk-do | 1972 | 7007770000000000000♠77 km2 (30 sq mi) | Vuoristo |
| Gyeongju 경주국립공원 慶州國立公園 |  | Gyeongsangbuk-do | 1968 | 7008137000000000000♠137 km2 (53 sq mi) | Historiallinen |
| Gyeryongsan 계룡산국립공원 鷄龍山國立公園 |  | Chungcheongnam-do, Daejeon | 1968 | 7007650000000000000♠65 km2 (25 sq mi) | Vuoristo |
| Hallasan 한라산국립공원 漢拏山國立公園 |  | Jeju | 1970 | 7008153000000000000♠153 km2 (59 sq mi) | Vuoristo |
| Hallyeohaesang 한려해상국립공원 閑麗海上國立公園 |  | Jeollanam-do, Gyeongsangnam-do | 1968 | 7008545000000000000♠545 km2 (210 sq mi) | Meri ja rannikko |
| Jirisan 지리산국립공원 智異山國立公園 |  | Jeollanam-do, Jeollabuk-do, Gyeongsangnam-do | 1967 | 7008472000000000000♠472 km2 (182 sq mi) | Vuoristo |
| Juwangsan 주왕산국립공원 周王山國立公園 |  | Gyeongsangbuk-do | 1976 | 7008107000000000000♠107 km2 (41 sq mi) | Vuoristo |
| Naejangsan 내장산국립공원 內藏山國立公園 |  | Jeollanam-do, Jeollabuk-do | 1971 | 7007810000000000000♠81 km2 (31 sq mi) | Vuoristo |
| Odaesan 오대산국립공원 五臺山國立公園 |  | Gangwon-do | 1975 | 7008304000000000000♠304 km2 (117 sq mi) | Vuoristo |
| Seoraksan 설악산국립공원 雪嶽山國立公園 |  | Gangwon-do | 1970 | 7008398000000000000♠398 km2 (154 sq mi) | Vuoristo |
| Sobaeksan 소백산국립공원 小白山國立公園 |  | Pohjois-Chungcheong, Gyeongsangbuk-do | 1987 | 7008322000000000000♠322 km2 (124 sq mi) | Vuoristo |
| Songnisan 속리산국립공원 俗離山國立公園 |  | Pohjois-Chungcheong, Gyeongsangbuk-do | 1970 | 7008274000000000000♠274 km2 (106 sq mi) | Vuoristo |
| Taeanhaean 태안해안국립공원 泰安海岸國立公園 |  | Chungcheongnam-do | 1978 | 7008326000000000000♠326 km2 (126 sq mi) | Meri ja rannikko |
| Wolchulsan 월출산국립공원 月出山國立公園 |  | Jeollanam-do | 1988 | 7007560000000000000♠56 km2 (22 sq mi) | Vuoristo |
| Woraksan 월악산국립공원 月岳山國立公園 |  | Pohjois-Chungcheong, Gyeongsangbuk-do | 1984 | 7008288000000000000♠288 km2 (111 sq mi) | Vuoristo |
| Mudeungsan 무등산국립공원 無等山國立公園 |  | Gwangju, Jeollanam-do | 2012 | 7007750000000000000♠75 km2 (29 sq mi) | Vuoristo |
| Taebaeksan 태백산국립공원  太白山國立公園 |  | Yeongwol, Jeongseon, Taebaek, Gangwon Bonghwa, Gyeongsangbuk-do | 2016 | 7007700000000000000♠70 km2 (27 sq mi) | Vuoristo |
Käännös suomeksi
Kunto Kaski

Kunto Armas Kaski (21. lokakuuta 1921 Eurajoki – 6. elokuuta 2020 Vantaa) oli suomalainen ammattiyhdistysjohtaja.
Kasken vanhemmat olivat myymälänhoitaja Gunnar Johannes Kaski ja Lempi Maria Satola ja puoliso vuodesta 1948 Sylvi Järvinen. Kaski kävi kansakoulun Eurajoella ja Hinnerjoella ja keskikoulun Kalannissa ja Uudessakaupungissa 1935–1939. Työväen Akatemiassa hän opiskeli 1939 ja 1941. Kaski oli myyjä Vakka-Suomen Osuusliikkeessä Uudessakaupungissa 1939, Osuusliike Suojan varastonhoitajan ja myymälänhoitajan sijainen ja myyjä Raumalla 1940–1941 ja Pohjois-Satakunnan Osuusliikkeen palveluksessa Parkanossa 1941.
Ammattiyhdistysurallaan Kaski oli pitkään Suomen Liiketyöntekijäin liiton palveluksessa, ensin toimitsija 1945–1969, sitten sihteeri 1969–1974 ja lopuksi liiton puheenjohtaja 1974–1982. Hän oli SAK:n hallituksen jäsen 1974–1982. Kasken luottamustehtäviin kuuluivat myös vakuutusoikeuden varajäsenyys 1956–1975 ja työtuomioistuimen varajäsenyys 1959–1970 ja jäsenyys 1970–1982.
Aiheesta muualla

Kunto Kaski Biografiasampo.
Kiyonori Kikutake

Suurille pilareille nostettu Edo-Tokio-museo
Vuoden 1970 Osakan maailmannäyttelyn torni
Kiyonori Kikutake (jap. 菊竹清訓, Kikutake Kiyonori, 1. huhtikuuta 1928, Kurume, Fukuokan prefektuuri – 26. joulukuuta 2011, Tokio) oli merkittävä japanilainen arkkitehti. Hän oli yksi metabolistien perustajajäsenistä 1960-luvulla ja suunnitteli pitkän uransa aikana lukuisia rakennuksia asuintaloista ja toimistoista museoihin, kaupungintaloihin ja urheiluareenoihin.
Elämä ja työt

Kikutake syntyi Kurumen kaupungissa Kyūshūlla. Hän voitti jo teini-ikäisenä paikallisen rautatieaseman suunnittelukilpailun ja jatkoi kilpailuihin osallistumista opiskellessaan Wasedan yliopistossa, josta hän valmistui vuonna 1950. Oman toimistonsa hän perusti pian sen jälkeen vuonna 1953. Hänen ensimmäinen merkittävä työnsä oli Sky House, hänen oma kotitalonsa, jossa yhdistyivät perinteisen japanilaisen arkkitehtuurin muunneltavuus ja modernismi. Rakennuksessa kodin toiminnot on järjestetty yhteen pilareille nostettuun tilaan.
Metabolismi oli 1960-luvulla kukoistanut sodan jälkeen valmistuneiden arkkitehtien liike, joka sai ensi kerran huomiota Tokion World Design Conference -tapahtumassa vuonna 1960. Metabolistien suunnitelmat olivat usein futuristisia ja utopistisia, kuten kelluvia kaupunkeja. Kikutaken Marine City -suunnitelmalla (1958), joka koostui Tokionlahdella kelluvista saarista, oli huomattava vaikutus metabolismin suuntaan. Suunnitelman ajatuksena oli helpottaa kasvavan suurkaupungin väentungosta ja ottaa rakentaminen yksityiseltä sektorilta keskitetysti hallinnon käsiin. Merelle rakentamalla voitiin paeta teollistumisen aiheuttamia ongelmia. Metabolismi liikkeenä taantui 1970-luvulla, mutta Kikutake jatkoi edelleen kelluvien kaupunkien kehittämistä.
Kikutaken suunnittelemista rakennuksista merkittävimpiin lukeutuvat esimerkiksi Izumon pyhäkön hallintorakennus (1963), Miyakonojōn kaupungin kansalaiskeskus (1966), Osakan vuoden 1970 maailmannäyttelyn torni, Edo-Tokio-museo (1993) ja jo purettu Tokion Sofitel-hotelli.
Aiheesta muualla

Kuvia tai muita tiedostoja aiheesta Kiyonori Kikutake Wikimedia Commonsissa
kikutake architects (Arkistoitu – Internet Archive) (japaniksi) (englanniksi)
Kristiina Komulainen

Kristiina Komulainen (s. 28. marraskuuta 1978) on suomalainen radio- ja televisiojuontaja sekä tuottaja, toimittaja ja poliisi. Komulainen on juontanut muun muassa Kuorosotaa, Luukusta lukaalia sekä NRJ:n Aamushow’ta. Komulainen on kotoisin Siilinjärven Pöljältä.
Ura

Työt media-alalla Komulainen aloitti paikallislehti Uutis-Jousen toimittajana, josta hän siirtyi Radio NRJ:n palvelukseen vuonna 1999. Vuoteen 2002 asti Komulainen juonsi kanavan päivälähetyksiä ja siirtyi tämän jälkeen Aamushow’n juontajaksi/tuotantoon. Hän jatkoi Aamushow'n parissa vuoteen 2006, jolloin hän siirtyi The Voicen palvelukseen juontamaan, tuottamaan ja käsikirjoittamaan KomulainenPaasonenSaukko-ohjelmaa.
Ennen The Voicelle siirtymistä Komulainen ehti juontaa ja käsikirjoittaa useita eri tv-ohjelmia muun muassa Neloselle ja Subille. Hän on juontanut muun muassa ohjelmia Piinapenkki, NRJ Top 10, Video: Impossible sekä useita kymmeniä NRJ:n järjestämien konserttien tv-taltiointeja.
The Voicella Komulainen on sittemmin toiminut muun muassa kanavan tuottajana ja juontajana sekä radion että television Suomen virallinen latauslista-ohjelmassa. Hän on vuosina 2006–2010 juontanut myös muille tv-kanaville eri tuotantoja: Kuorosota, Luukusta lukaali, Unelmakoti sekä Päivä ennen kuolemaa, joka oli myös ehdolla Venla Gaalassa vuoden 2009 parhaaksi talk show-/keskusteluohjelmaksi. Komulainen siirtyi juontamaan Radio Aallon keskipäiviä vuonna 2011 ja sen jälkeen hän siirtyi juontamaan Loopin päivää vuonna 2013. Tammikuussa 2019 Komulainen alkoi opiskella poliisiksi.
Muuta

Komulainen on opiskellut muun muassa tuottamista, mainontaa sekä psykologiaa. Hän on valmistunut Helsingin ammattikorkeakoulusta tuottajaksi. Ylioppilaaksi hän kirjoitti Kuopion musiikkilukiosta vuonna 1997.
Komulainen on entinen Jehovan todistaja.
Kristiina (yhtye)

| Kristiina> Tiedot |
| --- | --- |
Toiminnassa:  2022–
Tyylilaji:  voimapop, suomirock, klassinen rock
Laulukieli:  suomi
Jäsenet:  Kristiina Tuhkanen Joni Ekman Joel Hyttinen Hilla Kohtamäki Essi Nieminen
Levy-yhtiö:  Humu Records
Infobox OKNimi-testi OK: 
Kristiina on suomalainen pop- ja rockmusiikkia esittävä yhtye. Sen perusti Tamara Luonto -yhtyeen Kristiina Tuhkanen keväällä 2022. Yhtyeen livekokoonpanon muodostavat Tuhkanen (laulu, akustinen kitara), Joni Ekman (kitara), Joel Hyttinen (kitara), Hilla Kohtamäki (bassokitara) ja Essi Nieminen (rummut). Kappaleiden teemoja ovat ihastuminen, haaveet, kateus ja ystävyys.
Kristiinan ensimmäinen albumi, Palavan rakkauden aika, ilmestyi syyskuussa 2023. Sen ensimmäinen single, ”Hai”, oli julkaistu syyskuussa 2022. Toinen single, ”Aloe vera”, ilmestyi maaliskuussa 2023.
Jäsenet (livekokoonpano)

Kristiina Tuhkanen – laulu, akustinen kitara
Joni Ekman – kitara
Joel Hyttinen – kitara
Hilla Kohtamäki – bassokitara
Essi Nieminen – rummut
Diskografia > Albumit

Palavan rakkauden aika (Humu Records, 2023)
Diskografia > Singlet

”Hai” (2022)
”Aloe vera” (2023)
Kiyonosuke Marutani

| Henkilötiedot |
| --- | --- | --- |
Koko nimi: Kiyonosuke Marutani
Syntymäaika: 
Syntymäpaikka: Japani
Kansalaisuus:  Japani
Pelipaikka: Keskikenttäpelaaja
Seurat
| Vuodet | Seura | O (M) |
|  | Osaka SC |  |
Maajoukkue
| 1925 | Japani | 1 (0) |
Kiyonosuke Marutani (jap. 丸谷 清之介) oli japanilainen jalkapalloilija.
Jalkapallomaajoukkue

Marutani debytoi Japanin maajoukkueessa toukokuussa 1925.
Aiheesta muualla

National Football Teams
Luis Bordón

Luis Bordón (19. elokuuta 1926 Guarambaré – 13. huhtikuuta 2006) oli paraguaylainen harpisti ja säveltäjä. Hän soitti paraguaylaista harppua ja loi sille ohjelmistoa. Hän myös laajensi soittimen käyttöä musiikin eri tyylisuuntien pariin.
Bordón aloitti paraguaylaisen harpun soiton opiskelun ja sai isältään tukea suuntautumisilleen musiikin pariin. Vuonna 1950 Bordón liittyi Julián Rejalan orkesteriin, joka kiersi Paraguayssa ja Brasiliassa. Hän nousi orkesterin kuuluisimmaksi ja kysytyimmäksi muusikoksi. Bordón oli menestyksekäs esiintyjä ja levyttäjä Brasiliassa varsinkin 1970–1980-luvuilla. Hän levytti uransa aikana 34 albumia, joista kahdeksan myi kultaa. Bordón työskenteli Paraguayn ja Brasilian lisäksi muun muassa Yhdysvalloissa, jossa asui kolmen vuoden ajan. Hän sai monia palkintoja ja tunnustuksia eri maista. Vuonna 2001 UNESCO myönsi hänelle Orbis Guaraniticus -mitalin.
Myös Bordónin pojasta, Luis "Luisinho" Bordón nuoremmasta, tuli muusikko. Bordón nuorempi esiintyikin isänsä kanssa säestäen tätä kitaralla.
Kormísta

| Kormísta Κορμίστα |
| --- | --- |
 Kunnallisyksikön sijainti
 Kormísta
 Koordinaatit: 40°58′50″N, 24°3′21″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Sérres
Kunta:  Amfípoli
Hallinto:  
 – Asutustyyppi:  kunnallisyksikkö, entinen kunta, kylä
 – Kallikrates-koodi:  120203
Väkiluku (2011):  1 912
 – Kylä­yhdys­kunta:  579
 – Kylä:  555
Aikavyöhyke:  UTC+2
 – Kesäaika:  UTC+3
Rekisterikilpi:  ER
Infobox OKVirheellinen NIMI-arvo: 
Kormísta (kreik. Κορμίστα) on Kreikan kylä sekä samanniminen Amfípolin kunnan kunnallisyksikkö (Δημοτική Ενότητα Κορμίστας, Dimotikí Enótita Kormístas) ja entinen itsenäinen kunta. Se sijaitsee Sérresin alueyksikössä Keski-Makedonian alueella. Koko kunnallisyksikön väkiluku on 1 912 ja varsinaisen Kormístan kylän väkiluku 555 (vuonna 2011).
Kormístan kylä sijaitsee Pangaío-vuoren pohjoispuolella linnuntietä noin 45 kilometriä itäkaakkoon Sérresistä ja noin 31 kilometriä länteen Kaválasta. Kormístan kunnallisyksikkö käsittää Amfípolin kunnan koillisosan. Kormísta oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Amfípolin kuntaan yhdessä Prótin ja Rodolívoksen kanssa, jolloin se muuttui uuden kunnan kunnallisyksiköksi.
Kunnallisyksikön osat

Kormístan kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Iliokómi | Iliokómi | 342 |
| Kormísta | Kormísta | 555 |
| Kormísta | Moní Eikosifoiníssis (luostari) | 24 |
| Néa Báfra | Néa Báfra | 716 |
| Symvolí | Áno Symvolí | 23 |
| Symvolí | Symvolí | 252 |
Yhteensä: 1 912